הצעה לפרוייקט – חנות ספרי יהדות

# רקע לפרוייקט

חנות הספרים הווירטואלית "Beekher" (ביכער = ספרים ביידיש) תמכור ספרים בנושא יהדות לקהל היהודי אורתודוקסי במדינות דוברות אנגלית; ספרים של רמב"ם, רמב"ן, הרבי מליובאוויטש ואדמו"רים אחרים וכד'. 10% מהרווחים ממכירת כל ספר ילכו תרומה לגמ"חים. משתמשים רשומים יוכלו להוסיף המלצות וביקורות על הספרים השונים.

# תיאור כללי של המערכת

המערכת תכלול אתר אינטרנט, שאליו ניתן להירשם או להתחבר. כדי לבצע רכישות של ספרים, הגולש חייב להיות בעל חשבון משתמש רשום באתר. דף ההרשמה יאפשר לכל גולש להירשם לאתר ע"י מילוי פרטים רלוונטיים, ודף ההתחברות יאפשר למשתמש רשום לבצע רכישות על ידי הוספת ספרים לעגלת הקניות שלו.

בנוסף, כל משתמש יוכל להוסיף המלצה\ביקורת, אבל רק על ספר שהוא קנה.

# תיאור ממשק המשתמש

## דף שער

הדף יברך את הנכנסים אליו, יסביר לגולשים מה מטרתו של האתר ויציג את הקישורים לדפים השונים בצורה אלגנטית.

## דף התחברות

הדף יאפשר לכל משתמש רשום להתחבר לאתר על ידי הזנת שם משתמש וסיסמה.

## דף הרשמה

הדף יאפשר לכל גולש להירשם לאתר על ידי הזנת שם משתמש, סיסמה, דואר אלקטרוני, מספר טלפון, כתובת מגורים ומספר כרטיס אשראי.

## דף מבחר ספרים

הדף יציג את מבחר הספרים השונים שמוצעים למכירה באתר ואת התקצירים שלהם.

## דף עגלת קניות

הדף יציג למשתמש את רשימת הספרים שברצונו להזמין, ואת מחירם הכולל יחדיו. הוא יוכל להתחרט ולהסיר ספרים מהעגלה לפני שהוא מאשר את הרכישה. הוראת הרכישה תצא לפועל לאחר שילחץ על "אשר רכישה", ואז כל הפרמטרים של עגלת הקניות שלו יתאפסו. בעזרת השם, הספרים גם יגיעו לביתו של הלקוח, אבל את הקוד הזה הקדוש ברוך הוא ידאג לכתוב.

# תיאור מסד הנתונים

## טבלת משתמשים

לכל משתמש יש שם משתמש, סיסמה (מחרוזת), דוא"ל, מספר טלפון, מספר כרטיס אשראי, האם מנהל (בוליאני) ומזהה ייחודי (מספר, מפתח ראשי)

## טבלת ספרים

לכל ספר יש שם, תקציר, תמונה (קישור לקובץ תמונה שמאוחסן על השרת או שמקורו באתר כלשהו ברשת), מחיר ומזהה ייחודי (מספר, מפתח ראשי).

## טבלת רכישות

לכל רכישה יש מזהה משתמש (עבור המשתמש שביצע אותה) ומזהה ספר (עבור הספר שנרכש) ומזהה ייחודי (מפתח, מספר ראשי).

## טבלת עגלות

לכל עגלה יש מזהה משתמש (עבור המשתמש שהיא שייכת לו) ומזהה ספר (עבור ספרים שכלולים בה) ומזהה ייחודי (מפתח, מספר ראשי).

## טבלת ביקורות

לכל ביקורת יש מזהה משתמש (עבור המשתמש שהיא שייכת לו), מזהה ספר (עבור הספר שהיא נכתבה עליו), תוכן הביקורת ומזהה ייחודי (מפתח, מספר ראשי).